Wisconsin

Wisconsin on 30. Yhdysvaltain 50 osavaltiosta. Se tunnetaan myös lempinimellä Badger State.

Alueet
Wisconsin on jaettu 72 piirikuntaan (county). Niistä tunnetuimmat ovat:
 * Dane, keskellä osavaltiota pääkaupunki Madisonia ympäröivä piirikunta
 * Door, koillisessa Michigan-järven rannalla sijaitseva suosittu matkailukohde
 * Milwaukee, piirikunta, jossa osavaltion väkirikkain kaupunki Milwaukee sijaitsee

Kaupungit
Wisconsin on yksi Yhdysvaltain tärkeimmistä maatalousalueista. Se on Kalifornian jälkeen maan toisiksi suurin maitotuotteiden tuottaja sekä mm. juuston suurin tuottajaosavaltio. Siitä ja toisesta lempinimestään America's Dairyland huolimatta noin 70% osavaltion asukkaista asuu kaupungeissa.

Wisconsinin suurimmat kaupungit metropolialueineen ovat:
 * Milwaukee (~573 000, metropolialueella n. 1 700 000, Yhdysvaltain 25. suurin kaupunki)
 * Madison (~224 000, metropolialueella n. 590 000, osavaltion pääkaupunki)
 * Green Bay (~100 000, metropolialueella n. 295 000)
 * Kenosha (~96 000, kuuluu Chicagon metropolialueeseen)
 * Racine (~79 500, kuuluu Milwaukeen metropolialueeseen)
 * Appleton (~70 000, metropolialueella n. 213 000)
 * Waukesha (~68 000, kuuluu Milwaukeen metropolialueeseen)
 * Oshkosh (~64 000, metropolialueella n. 160 000)
 * Eau Claire (~63 500, metropolialueella n. 149 000)
 * Janesville (~63 000, metropolialueella n. 155 000)

Muut kohteet

 * Wisconsin Dells, luonnonsuojelualue, lähellä myös suuri vesipuisto
 * Baraboo, Ringling-veljesten sirkuksen alkuperäisissä tiloissa Baraboon kaupungissa sijaitseva sirkusmuseo. Esittelee laajasti amerikkalaista sirkushistoriaa.
 * Indian Summer Festivals, Milwaukeessa pidetään maan suurin intiaanifestivaali
 * House on the Rock, nimensä mukaisesti hiekkakivikalliolle rakennettu talo, jonka Alex Jordan rakennutti parodisoidakseen Frank Lloyd Wrightin töitä.
 * Harry Houdini Historical Center, Houdinin lapsuudenkaupungissa Appletonissa sijaitseva museo
 * Lambeau Field, NFL:n vanhimman joukkueen Green Bay Packers'ien kotistadion Green Bayssä.

Ilmasto
Wisconsinissa vallitsee mannerilmasto ja eri vuodenajat ovat selkeästi havaittavissa. Talvet ovat kylmiä ja lumisia, lämpötila laskee etenkin pohjoisessa ja luoteessa usein jopa alle -30 Celcius-asteen (ennätys -48C vuodelta 1996).

Kesät ovat miellyttävän lämpimiä ja kuivia. Lämpimimpien päivien (yli 30C) lukumäärä vaihtelee pohjoisen parista päivästä etelän pariin viikkoon. Osavaltion keskiosan alavilla mailla lämpötila voi kuitenkin myös kesällä painua öisin miinuksen puolelle. Kesä-elokuu on pahinta tornado-aikaa. Wisconsinissa havaitaan keskimäärin parikymmentä tornadoa vuodessa, mutta yleensä ne ovat verrattain pieniä eivätkä aiheuta suurta uhkaa.

Pysy turvassa
Wisconsin Wisconsin Wisconsin Wisconsin Wisconsin Wisconsin ウィスコンシン州 Wisconsin Wisconsin Wisconsin Wisconsin